КАК ДА СЕ ГРИЖИМ ЗА ГУМЕНКИТЕ/КЕЦОВЕТЕ?
За този вид обувки важат същите правила, както и за всички други – колкото по-старателно и добре се грижим за тях, толкова по-дълго ще им се радваме и ще ни служат. Моделите, изработени от текстилен материал , могат да се перат с перилни препарати. Подвижната стелка може да се почиства отделно с помощта на фина четка .
Не се препоръчва използването на четка с груб косъм, която може да увреди тъканта/материала на обувката. При появата на трудно отстраними петна може да използвате препарат, като спазвате инструкциите за употреба .
Моделите, изработени от велур или набук , трябва да се поддържат със специални препарати и четки. Не мокрете велура, защото той се поврежда и остават петна по него.
Кожените кецове се почистват с вода и гъба , но може да се перат и изцяло, като е важно да се изплакват много добре, за да не остават петна. За бързо почистване можете да използвате мокри кърпички за обувки .
Изпирането в пералня не е препоръчително, освен ако на етикета не е изрично посочено. В този случай е задължително да зададете ниска температура на водата , ниски обороти и да не ползвате сушилня.

